Kyk hoe lyk damvlak in Wes-Kaapse dam | Netwerk24
Kyk hoe lyk damvlak in Wes-Kaapse dam
14 Augustus 2019 14:07
Die Theewaterskloofdam toe en nou: Die foto links is einde Januarie 2018 geneem en die foto regs is Dinsdag 13 Augustus 2019 geneem. Foto: Jaco Marais
As jy vandag 'n foto van die Theewaterskloofdam naby Villiersdorp in die Wes-Kaap wil neem op dieselfde plek as waar jy 18 maande gelede een geneem het, moet jy jou swembroek aantrek.
Einde Januarie 2018 was die dam skaars 13% vol en 'n mens kon met gemak op droë grond tot teen die pompstasie loop. Nou is die water ongeveer 1 m diep as jy op dieselfde plek wil staan om die foto teen dieselfde hoek te neem.
En dié water is koud, vertel die Netwerk24-fotograaf Jaco Marais, wat Dinsdag presies dít gedoen het.
Die Theewaterskloofdam is verreweg die grootste dam in die Wes-Kaap en het 'n kapasiteit van 480 188 megaliter (miljoen liter). Die tweede grootste dam in die Wes-Kaap is die Voëlvleidam met 'n kapasiteit van 164 095 megaliter.
Die opgaardamme waaruit Kaapstad en omstreke water kry, se gesamentlike bergingskapasiteit is 898 221 megaliter.